gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7792, del 27-05-2016 (2016/3307)

Informació pública del procediment de modificació de la reparcel·lació voluntària de la fase II del parc logístic de Riba-roja de Túria (València).
---------------------------------------------------------------------------------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3307


Data del document
:   18-04-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Riba-roja de Túria
    * pla d'urbanisme

Informació pública del procediment de modificació de la reparcel·lació voluntària de la fase II del parc logístic de Riba-roja de Túria (València). [2016/3307]  
De conformitat amb els articles 44.3, 81, 92 i 94 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, la Conselleria d'Habitatge, Obres Públiques i Vertebració del Territori ha promogut, mitjançant l'Entitat d'Infraestructures de la Generalitat, la modificació del projecte de reparcel·lació voluntària de la fase II del parc logístic de Riba-roja de Túria (València), que s'ha acordat sotmetre a exposició pública per mitjà de la Resolució de data 18 d'abril, del director general d'Obres Públiques, Transport i Mobilitat, per un període d'un mes comptat a partir de l'endemà de ser publicat l'anunci en el Diari Oficial de la Comunitat Valenciana.  
  
Durant el tràmit, la documentació estarà depositada, perquè puga ser consultada públicament, en l'Ajuntament de Riba-roja de Túria, ubicat a la plaça de l'Ajuntament, núm. 9, així com en la seu de l'Entitat d'Infraestructures de la Generalitat, a València, al carrer de Vinatea, núm. 14.  
En el termini esmentat es podran presentar les al·legacions que es consideren oportunes, en les adreces mencionades més amunt i en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
Aquest anunci es publica també, als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999, de 13 de gener, per a les persones interessades que figuren com a desconegudes o amb domicili ignorat.  
  
València, 18 d'abril de 2016.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7948, del 31-12-2016 (2016/10681)

DECRET 203/2016, de 30 de desembre, del Consell, pel qual nomena Inmaculada Carda Isach directora general d'Inclusió Social.
----------------------------------------------------------------------------------------------------------------------------

### Dades del document

Número de DOGV
:   7948

Data del DOGV
:   31-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/10917


Data del document
:   30-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

DECRET 203/2016, de 30 de desembre, del Consell, pel qual nomena Inmaculada Carda Isach directora general d'Inclusió Social. [2016/10180]  
D'acord amb el que disposen els articles 17a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la vicepresidenta i consellera d'Igualtat i Polítiques Inclusives, el Consell, en la reunió de 30 de desembre de 2016,  
  
  
DISPOSA  
  
Nomenar Inmaculada Carda Isach directora general d'Inclusió Social, de la Vicepresidència i Conselleria d'Igualtat i Polítiques Inclusives.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 30 de desembre de 2016  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Polítiques Inclusives,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7871, del 12-09-2016 (2016/6979)

RESOLUCIÓ de 5 de setembre de 2016, del director general d'Esport, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores de la concessió de subvencions destinades a la construcció, ampliació, millora o reparació de circuits pedestres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7871

Data del DOGV
:   12-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6979


Data del document
:   05-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ de 5 de setembre de 2016, del director general d'Esport, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores de la concessió de subvencions destinades a la construcció, ampliació, millora o reparació de circuits pedestres. [2016/6979]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a la construcció, ampliació, millora o reparació de circuits pedestres.  
El termini per a la presentació de les al·legacions que es consideren oportunes serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 5 de setembre de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7771, del 29-04-2016 (2016/2370)

Notificació de la sentència dictada en el judici verbal número 46/2014.
-----------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2370


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 46/2014. [2016/2370]  
Judici verbal número 46/2014  
Part demandant: Empresa Mixta Valenciana de Aguas, SA.  
Procuradora: María Gloria Benlloch Soriano.  
Contra: Arsen Pojolyan.  
En aquest procediment verbal, seguit a instàncies d'Empresa Mixta Valenciana de Aguas, SA, contra Arsen Pojolyan, s'ha dictat la sentència que, literalment, és com segueix:  
  
«Dispositiva  
Estime la demanda formulada per la procuradora Gloria Benlloch Soriano, en nom i representació de la mercantil Empresa Mixta Valenciana de Aguas (EMIVASA), contra Arsen Pojolyan, i condemne l'esmentat demandat a pagar a la demandada la suma de 2.864,66 euros, més els interessos legals des de la interpel·lació judicial».  
  
I atés que el demandat, Arsen Pojolyan, es troba en parador desconegut, expedisc aquest edicte a fi que li valga de notificació de forma deguda.  
  
València, 23 d'octubre de 2015.- La lletrada de l'Administració de Justícia: Yolanda Giménez Ponce.
Diari Oficial de la Generalitat Valenciana


Sumari del DOGV 7854, del 19-08-2016 (2016/5962)

RESOLUCIÓ de 27 de juliol de 2011, de la Universitat Politècnica de València, per la qual es publica el pla d'estudis de Graduat o Graduada en Enginyeria d'Obres Públiques.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7854

Data del DOGV
:   19-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5962


Data del document
:   27-07-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 27 de juliol de 2011, de la Universitat Politècnica de València, per la qual es publica el pla d'estudis de Graduat o Graduada en Enginyeria d'Obres Públiques. [2016/5962]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la comunitat autònoma de València, i establit el caràcter oficial del títol per acord del Consell de Ministres de 15 d'abril de 2011 (publicat en el BOE d'11.05.2011).  
Aquest Rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
Publicar el pla d'estudis conduent a l'obtenció del títol oficial de Graduat o Graduada en Enginyeria d'Obres Públiques per la Universitat Politècnica de València, el qual habilita per a l'exercici de la professió d'Enginyer Tècnic d'Obres Públiques en haver sigut verificat segons el que disposa l'Ordre CIN/307/2009, de 9 de febrer, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'Enginyer Tècnic d'Obres Públiques.  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 27 de juliol de 2011.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:   
Graduat o Graduada en Enginyeria d'Obres Públiques per la Universitat Politècnica de València  
  
Branca de coneixement: Enginyeria i Arquitectura.  
  
DISTRIBUCIÓ DEL PLA D'ESTUDIS EN CRÈDITS ECTS PER TIPUS DE MATÈRIA:  
  
TIPUS DE MATÈRIA CRÈDITS ECTS  
Formació bàsica 60  
Obligatòries 102  
Optatives 66  
Pràctiques externes   
Treball de final de grau 12  
Total 240
Diari Oficial de la Generalitat Valenciana


Sumari del DOGV 7763, del 19-04-2016 (2016/2356)

RESOLUCIÓ d'11 de març de 2016, de la Universitat Politècnica de València, per la qual nomena catedràtic de universitat Francesc Xavier Blasco Ferragud.
--------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/2356


Data del document
:   11-03-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de març de 2016, de la Universitat Politècnica de València, per la qual nomena catedràtic de universitat Francesc Xavier Blasco Ferragud. [2016/2356]  
De conformitat amb la proposta elevada per la Comissió de Selecció encarregada de jutjar el concurs convocat per Resolució de 20 de novembre de 2015 d'aquesta Universitat, número 14/2015 (plaça codi: 5537), (BOE 08.12.2015), i presentada per l'interessat la documentació al fet que fa referència el punt onzè de la citada convocatòria; aquest Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats i altres disposicions que la desenvolupen, ha resolt:  
  
Nomenar Francesc Xavier Blasco Ferragud, amb document nacional d'identitat núm. 98659492Z, catedràtic de universitat de la Universitat Politècnica de València, de l'àrea de coneixement Enginyeria de Sistemes i Automàtica, adscrita al Departament d'Enginyeria de Sistemes i Automàtica.  
  
Contra la present resolució, que esgota la via administrativa, podran els interessats interposar recurs contenciós administratiu en el termini de dos mesos comptats a partir de l'endemà d'aquesta publicació, davant els òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant el rector; tot açò, de conformitat amb el que es disposa en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjudici que s'utilitze qualsevol altre recurs que per al seu dret estime convenient.  
  
València, 11 de març de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7894, del 11-10-2016 (2016/7843)

Informació pública de la modificació de les tarifes de clavegueram a Almiserà.
------------------------------------------------------------------------------

### Dades del document

Número de DOGV
:   7894

Data del DOGV
:   11-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7843


Organisme emissor
:   Sociedad Española de Abastecimientos, SA

Tipus de document
:   Anunci

Informació pública de la modificació de les tarifes de clavegueram a Almiserà. [2016/7843]  
S'informa perquè en prengueu coneixement que de conformitat amb els articles 58, 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Ple de l'Ajuntament, en sessió celebrada el dia 28 de setembre de 2016, acorda:  
Aprovar les tarifes de clavegueram proposades per Sociedad Española de Abastecimientos, SA.  
  
Tarifa aprovada  
  
Clavegueram   
   
 Quota de servei Euros/mes  
 0,355  
   
 Quota de consum Euros/m³  
 0,107  
  
  
  
Sobre aquestes tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública.  
  
València, 7 d'octubre de 2016.- L'apoderat: Dionisio García Comín.
Diari Oficial de la Generalitat Valenciana


Sumari del DOGV 7910, del 04-11-2016 (2016/8210)

Informació pública de la segona addenda al conveni subscrit entre l'Ajuntament de Náquera i l'Entitat Pública de Sanejament d'Aigües Residuals de la Comunitat Valenciana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8210


Organisme emissor
:   Ajuntament de Nàquera

Tipus de document
:   Anunci

Informació pública de la segona addenda al conveni subscrit entre l'Ajuntament de Náquera i l'Entitat Pública de Sanejament d'Aigües Residuals de la Comunitat Valenciana. [2016/8210]  
El Ple de l'Ajuntament, en la sessió ordinària de data 27 de setembre de 2016, va acordar l'aprovació inicial de la segona addenda al conveni subscrit en data 18 de desembre de 2003 entre l'Ajuntament de Náquera i l'Entitat Pública de Sanejament d'Aigües Residuals de la Comunitat valenciana, per al cofinançament d'infraestructures de sanejament i depuració d'aigües residuals a la població de Náquera (València).  
En compliment del que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la disposició transitòria 3a de la Llei 39/2015, d'1 d'octubre, del procediment administratiu comú de les administracions públiques, se sotmet l'expedient a informació pública pel termini de 20 dies comptat des de l'endemà de la inserció d'aquest anunci al tauler d'anuncis de la corporació i en el Diari Oficial de la Generalitat Valenciana, perquè les persones interessades puguen examinar l'expedient i presentar les reclamacions que estimen oportunes.  
  
  
Náquera, 10 d'octubre de 2016.- L'alcalde: Damián Ibáñez Navarro.
Diari Oficial de la Generalitat Valenciana


Sumari del DOGV 7707, del 28-01-2016 (2016/426)

RESOLUCIÓ de 18 de gener de 2016, de la Universitat Miguel Hernández d'Elx, per la qual es procedeix a declarar desert el procés convocat per la Resolució Rectoral 2365/15, de 20 de novembre de 2015.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/426


Data del document
:   18-01-2016

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 de gener de 2016, de la Universitat Miguel Hernández d'Elx, per la qual es procedeix a declarar desert el procés convocat per la Resolució Rectoral 2365/15, de 20 de novembre de 2015. [2016/426]  
Dictada la Resolució Rectoral número 2365/15, de data 20 de novembre de 2015, per la qual es convoca un concurs de mèrits per a la provisió del lloc de treball vacant del grup A, subgrup A1/A2, administració especial, complement de destinació 24, complement específic E038, amb destinació en Biblioteca.  
Finalitzat el termini de presentació d'instàncies establit en aquesta convocatòria sense que s'haja presentat cap sol·licitud de participació.  
  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril; i a proposta de la gerent Emma Benlloch Marco, resolc:  
Declarar desert el procés convocat per la Resolució Rectoral 2365/15, de 20 de novembre de 2015, per a la provisió, per concurs de mèrits, del lloc de treball vacant del grup A, subgrup A1/A2, administració especial, complement de destinació 24, complement específic E038, amb destinació en Biblioteca.  
  
Elx, 18 de gener de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7927, del 29-11-2016 (2016/8798)

Notificació de la sentència dictada en el judici verbal número 183/2015.
------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8798


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 183/2015. [2016/8798]  
Judici verbal (250.2) 000183/2015  
Demandant: Comunitat de Propietaris de l'Edifici Victoria Playa II.  
  
Procurador: Antonio Merlos Sánchez.  
Demandats: Gabriel Oyornarte Riba i Verónica Melgosa Castañeda  
Procurador/a: -  
  
En aquest procediment judici verbal (250.2) amb el número 000183/2015 s'ha dictat la sentència en què consta, com a demandant, la Comunitat de Propietaris de l'Edifici Victoria Playa II i, com a demandats, Gabriel Oyornarte Riba i Verónica Melgosa Castañeda.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies comptadors des de l'endemà de la notificació, i cal dipositar 50 euros en el compte de consignacions del jutjat, tret que fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.  
  
  
Torrevieja, 2 de novembre de 2016.- El lletrat de l'Administració de Justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7751, del 01-04-2016 (2016/1851)

Notificació de la sentència dictada en el judici verbal número 1219/2011.
-------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1851


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1219/2011. [2016/1851]  
M.ª Jesús Pérez Gálvez, secretària del Jutjat de Primera Instància número 3 d'Orihuela, faig saber que en el judici verbal número 1219/2011 a instàncies de la Comunitat de Propietaris Entregolf R6-B contra Somasundaram Clarence Ravichandran i Sulochana Ravichadran, s'ha disposat, per la resolució de data d'avui, notificar als demandats, en rebel·lia i en parador desconegut, la sentència dictada en les actuacions segons el que disposa l'article 497.2 de la Llei d'Enjudiciament Civil, en què s'ha dictat el que es diu tot seguit:  
  
 «Dispositiva  
Estime íntegrament la demanda interposada pel procurador Vicente Giménez Viudes, en nom i representació de la Comunitat de Propietaris Entregolf R6-B, sítia a Orihuela Costa (Alacant), amb CIF M79553477, contra Somasundaram Clarence Ravichandran i Sulochana Ravichandran, a qui condemne solidàriament a pagar a l'actora la suma de vuit-cents quaranta euros amb cinquanta-nou cèntims (840,59 €), més els interessos legals des de la data d'interpel·lació judicial, el 7 de desembre de 2011, fins al dictat d'aquesta resolució, i a continuació es reportaran els interessos de l'article 576 de la Llei d'Enjudiciament Civil, sense fer especial pronunciament a costes.  
  
Aquesta sentència no és apel·lable (art. 455.1 LEC).»  
  
I perquè tinga els efectes de notificació als demandats, l'expedisc en el dia d'avui; en done fe.  
  
Orihuela, 15 de febrer de 2016.- La secretària judicial: María Jesús Pérez Gálvez.